open-index/open-wikipedia-markdown huggingface dataset:
Kauko Rummukainen

**Kauko Hannes Rummukainen** (22. elokuuta 1921 Liperi – 7. syyskuuta 2008 Joensuu) oli Väinö Linnan rintamatoveri ja *[[Tuntematon sotilas]]* -romaanin Rahikaisen esikuva.

Rummukainen asui Joensuussa. Hän oli sotainvalidi; hän menetti toisen kätensä sodan loppuaikoina 1944.

## Katso myös
* Viljam Pylkäs, Antti Rokan esikuva
* Toivo Kärnä, kapteeni Kaarnan esikuva

## Lähteet

## Aiheesta muualla
* Hannu Jarva: Viimeinen mohikaani. Karjalainen 27. lokakuuta 2006
Veikkausliigan olosuhdeohjelma

**Veikkausliigan olosuhdeohjelma** on osa Veikkausliigan liigalisenssi -menettelyä. Veikkausliigaan osallistuvien joukkueiden stadionien tulee täyttää tietyt vaatimukset.

## Veikkausliigajoukkueiden stadionit kaudella 2024
* Bolt Arena (HJK)
* Mustapekka Areena (IF Gnistan)
* Lemonsoft Stadion (VPS)
* Kuopion keskuskenttä (KuPS)
* Tammisaaren Säästöpankki Areena (EIF)
* Raatin stadion (AC Oulu)
* OmaSp Stadion (SJK)
* Tehtaan kenttä (Haka)
* Veritas Stadion (FC Inter)
* Wiklöf Holding Arena (IFK Mariehamn)
* Lahden Stadion (FC Lahti)
* Tammelan stadion (Ilves)

## Veikkausliigajoukkueiden stadionit kaudella 2023
* Arto Tolsa Areena (KTP)
* Lemonsoft Stadion (VPS)
* Kuopion keskuskenttä (KuPS)
* Lahden Stadion (FC Lahti)
* OmaSp Stadion (SJK)
* Ratinan stadion (Ilves)
* Tehtaan kenttä (FC Haka)
* Bolt Arena (HJK)
* Tapiolan urheilupuisto (FC Honka)
* Veritas Stadion (FC Inter)
* Wiklöf Holding Arena (IFK Mariehamn)
* Raatin stadion (AC Oulu)

## Katso myös
* Ykkösliiga
* Ykkösliigan olosuhdeohjelma

## Lähteet
* Liigalisenssikriteerit Veikkausliigakaudelle 2007
* Palloliitto -olosuhteet 

## Aiheesta muualla
* Veikkausliiga
Eric Roberts

**Eric Anthony Roberts** (s. 18. huhtikuuta 1956 Biloxi, Mississippi, Yhdysvallat) on yhdysvaltalainen näyttelijä. Hän on näyttelijä Julia Robertsin 11 vuotta vanhempi veli. Hänen tyttärensä Emma Roberts on myös näyttelijä. 

Roberts on näytellyt muun muassa elokuvissa *[[Yön ritari]]* ja *[[The Expendables]]*. Vuonna 1986 hän sai Oscar-ehdokkuuden elokuvasta *[[Pakojuna]]*. Roberts on nähty myös laulaja Akonin musiikkivideolla "Smack That".

Roberts on näytellyt vuoden 2022 loppuun mennessä noin 500 elokuvassa ja tv-ohjelmassa. Hän näyttelee marraskuussa 2022 ensi-iltansa saaneessa Jere Koistisen ohjaamassa suomalaiselokuvassa *Insite*.

## Lähteet

## Aiheesta muualla

*
Basic Instinct – vaiston varassa

**Basic Instinct – Vaiston varassa** on eroottinen jännityselokuva vuodelta 1992. Sen ohjasi Paul Verhoeven, päärooleja näyttelevät Michael Douglas ja Sharon Stone.

Elokuvassa Catherine Tramell (Sharon Stone) on kirjailija, jonka petikumppanit kuolevat hänen kirjoihinsa perustuvilla tavoilla. Nick Curran (Michael Douglas) on poliisi, joka uskoo naisen syyttömyyteen ja ajautuu suhteeseen tämän kanssa.

Seksuaalivähemmistöjen edustajat vastustivat ja häiritsivät elokuvan kuvauksia San Franciscossa, koska pidettiin loukkaavana, että murhaaja on biseksuaali. *Basic Instinct* sai aikanaan paljon julkisuutta kohtauksesta, jossa näyttelijä Sharon Stone ristii jalkansa ilman alushousuja. Catherine Tramellin roolista Stone sai ensimmäisen Golden Globe -ehdokkuutensa.

## Näyttelijät

## Vastaanotto
Ensi-ilta-arviossa *[[Helsingin Sanomat|Helsingin Sanomain]]* Mikael Fränti luonnehtii *Basic Instinctiä* ”suurimmalla mahdollisella ammattitaidolla ja rahalla tehdyksi eroottiseksi ja psykologiseksi väkivaltatrilleriksi”, joka matkii Alfred Hitchcockin *[[Vertigo – punainen kyynel|Vertigoa]]* mutta ei tavoita tämän tyylikkyyttä, monikerroksisuutta eikä ”muotoratkaisujen nerokkuutta”.

*[[Video-opas|Video-oppaassa]]* vuodelta 1994 Bello Romano kutsuu *Basic Instinctiä* tyylikkääksi trilleriksi, jossa ohjaaja Verhoeven pitää ”hikisen katsojansa” otteessaan loppuun asti. Hän antoi elokuvalle neljä tähteä viidestä, mikä vastaa sanallista arviota ”erinomainen”.

## Lähteet
Taksikuski

**Taksikuski** () on vuonna 1976 ensi-iltansa saanut yhdysvaltalainen psykologinen jännitys- ja draamaelokuva, jonka on ohjannut Martin Scorsese ja käsikirjoittanut Paul Schrader. Elokuva sai kaikkiaan neljä Oscar-ehdokkuutta, muun muassa parhaasta elokuvasta ja parhaasta miespääosasta, mutta ei voittanut yhdessäkään sarjassa.

## Juoni
New Yorkiin sijoittuva elokuva kertoo taksikuskiksi ryhtyneestä yksinäisestä Vietnamin sodan veteraanista. Ahdistunut, yksinäinen ja uneton Travis Bickle (Robert De Niro) ajaa öisin taksia New Yorkin pahamaineisimmilla alueilla. Joka yö hän tapaa toinen toistaan oudompia ihmisiä. Valoa Travisin elämään tuovat kaunis, vaalitoimistossa työskentelevä Betsy (Cybill Shepherd), johon Travis on ihastunut, sekä huonoille teille ajautunut 12-vuotias lapsiprostituoitu Iris (Jodie Foster), jonka hän haluaa hinnalla millä hyvänsä pelastaa sutenööri Sportin (Harvey Keitel) kynsistä. Elokuva keskittyy ihmisen eristäytyneisyyteen ja vainoharhoihin sekä haluun kaupungin saastan ja likaisuuden poistamisesta. Yksi elokuvan tunnetuimmista kohtauksista on Travisin yksinpuhelu peilin edessä hänen harjoitellessaan aseen esiin vetämistä: ”You talking to me?”.

Elokuva on omistettu säveltäjä Bernard Herrmannille, joka kuoli ennen sen valmistumista.

## Näyttelijät

## Elokuvaa innoittaneet tositapahtumat
Elokuvan päähenkilön Travis Bicklen esikuvana toimi Arthur Bremer, joka ampui Alabaman kuvernööri George Wallacea 15. toukokuuta 1972.

## Arvostus

*Taksikuski* menestyi taloudellisesti erittäin hyvin ja sai huomiota useissa palkintogaaloissa. Elokuva oli ehdolla neljään Oscar-palkintoon, mutta ei voittanut niistä yhtäkään. Se sai Cannesin elokuvajuhlien Kultaisen palmun parhaana elokuvana. Jodie Foster sai kaksi Bafta-palkintoa, parhaasta sivuroolista ja uutena tulokkaana. Myös elokuvan musiikit säveltänyt Bernard Herrmann sai Baftan.

## Ronald Reaganin salamurhayritys

*Taksikuskin* liiallinen katsominen ja erotomaaninen fiksaatio Jodie Fosteriin innoittivat John Hinckleyn yrittämään Yhdysvaltain presidentti Ronald Reaganin murhaa 30. maaliskuuta 1981.

## Lähteet
Kozain resonanssi

**Kozain resonanssi**, jota kutsutaan myös joskus **Kozain mekanismiksi**, on taivaanmekaniikassa esiintyvä prosessi, joka aiheuttaa taivaankappaleen rataan jaksollisen vaihtelun radan eksentrisyyden ja inklinaation välillä. Mekanismin kuvasi teoreettisesti ensimmäisenä japanilainen Yoshihide Kozai vuonna 1962. Kozain resonanssi on sittemmin osoittautunut tärkeäksi tekijäksi Aurinkokunnan rakenteen ymmärtämisessä, ja sen tiedetään vaikuttavan mm. eräiden Kuiperin vyöhykkeen kappaleiden liikkeeseen.

Kozain mekanismi esiintyy ainoastaan sellaisilla kappaleilla, joiden radan inklinaatio on suurempi kuin 39,2°. Mekanismi muuttaa kappaleen rataa siten, että kun radan eksentrisyys e on minimissään, saavuttaa inklinaatio i maksimin. Vaihtelu tapahtuu siten, että suure

\sqrt{1 - e^2}\cos i = vakio

Huomattakoon erityisesti, että Kozain resonanssi ei muuta radan isoakselia a.

Kozain mekanismilla uskotaan olleen merkittävä tehtävä Aurinkokunnan alkuvaiheessa suuren inklinaation omaavien kappaleiden hävittämisessä, sillä sen ansiosta suuri-inklinaatioisten kappaleiden radat ovat muuttuneet hyvin soikeiksi, jolloin niiden radan pienin etäisyys Auringosta on vastaavasti tullut hyvin pieneksi (pienin etäisyys on a(1-e)) ja aikaa myöten tällaiset kappaleet ovat päätyneet Aurinkoon. Näin resonanssi on edesauttaa planeettajärjestelmän litistymistä tasoon. Vastaavasti voimakkaasti planeetan ekvaattoritasoon nähden kallelleen joutuneet kuut ovat aikaa myöten päätyneet liian lähelle emoplaneettaansa ja hajonneet vuorovesivoimien vaikutuksesta (ks. Rochen raja). Oortin pilvessä Kozain resonanssin arvellaan myös aiheuttavan säännöllisesti havaittavat Aurinkoa hipovat (tai sinne syöksyvät) komeetat. 

## Katso myös
*Keskiliikeresonanssi
*Lindbladin resonanssi
*Sekulaarinen resonanssi
*Spin-rataresonanssi

## Aiheesta muualla
* Painovoimasimulaattori: Kozai
Maailmojen sota (vuoden 1953 elokuva)

**Maailmojen sota** (*The War of the Worlds*) on vuonna 1953 ilmestynyt H. G. Wellsin romaanin *[[Maailmojen sota]]* filmatisointi. Elokuvan on ohjannut Byron Haskin, ja sen pääosissa ovat Gene Barry, Ann Robinson ja Les Tremayne. Elokuva kertoo Marsilaisista jotka saapuvat meteoriittien tavoin maapallolle ja aloittavat planeetan valloituksen. Heidän sotakoneensa poikkeavat valtavasti kirjan "Tripodeista" ja ovat sen sijaan lentäviä aluksia.

## Palkinnot
Elokuva voitti vuonna 1954 Oscar-palkinnon parhaista erikoistehosteista. Se oli myös ehdolla parhaasta leikkauksesta ja parhaasta äänityksestä.

## Vastaanotto
*[[Video-opas|Video-oppaassa]]* vuodelta 1994 Bello Romano piti *Maailmojen sotaa* ”definitiivisenä” 1950-luvun scifi-elokuvana. Hän antoi elokuvalle neljä tähteä viidestä, mikä vastaa sanallista arviota ”erinomainen”. Vuonna 1995 *Maailmojen sota* valittiin Yhdysvaltojen National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.

## Lähteet
Teppo J. Suonperä

**Teppo Juuso Suonperä** (26. syyskuuta 1929 Helsinki – 6. kesäkuuta 1973 Tikkakoski, Jyväskylän maalaiskunta) oli eversti ja Hämeen lennoston komentaja. Hän toimi Yleisradion *[[Viisasten kerho]]n* puheenjohtajana vuosina 1964–1973. Teppo J. Suonperä tunnettiin myös radion ja television visailu- ja keskusteluohjelmien vakio-osallistujana.

Suonperä valmistui ylioppilaaksi 1948 Helsingin suomalaisesta normaalilyseosta. Ennen sotilasuraa hän opiskeli kemiaa Teknillisessä korkeakoulussa vuosina 1948–1950.

Hän kävi varusmiespalveluksen Lentosotakoulussa vuosina 1950–1951, jonka jälkeen hänet ylennettiin vänrikiksi. Sieltä hän jatkoi Maasotakoulun 37. kadettikurssille (6. kesäkuuta 1951 – 4. kesäkuuta 1953), josta valmistui kadettina nro. 3325 ja ylennettiin luutnantiksi vuonna 1954. Muut ylennykset olivat: yliluutnantti 1957, kapteeni 1960, majuri 1963, everstiluutnantti 1966 ja eversti 1969, jolloin hänet nimitettiin Hämeen lennoston komentajaksi. Hän oli rauhanajan nuorin eversti ja hänestä veikkailtiin seuraavaa ilmavoimien komentajaa ja spekuloitiin jopa puolustusvoimain komentajaa. Urakehityksen nopeutta on selitetty sillä, että Suonperä oli uransa loppuun asti aktiivinen ja taitava sotilaslentäjä.

Ura katkesi kuitenkin arvaamatta: Suonperä kuoli väkivaltaisesti Luonetjärven varuskunnassa Tikkakoskella, kun alkoholin väärinkäytön vuoksi virkaeron uhkaama luutnantti Jouko Myssylä ampui hänet virkahuoneessa sotilaspistoolilla. Myssylä tuomittiin elinkautiseen vankeuteen.

Suonperä oli vuosina 1953–1970 naimisissa Aili Orvokki Mäkipään kanssa. Avioliitosta syntyivät lapset Teppo Tapio ja Tiina Orvokki. Suonperän toinen vaimo vuodesta 1970 oli toimittaja ja tapakouluttaja (Hilkka) Kaarina Suonperä (o.s. Maaranen), joka toimi usein miehensä juontamien visailuohjelmien, mm. *[[Nokkeluusneliö]]n* ja *Kuutosen* sihteerinä. Heille syntyi yhteinen lapsi Tiiu. Suonperä on haudattu Hietaniemen hautausmaan uurnalehtoon Helsinkiin.

## Lähteet
*Kadettiupseerit 1920–1985 matrikkeli, 
* 

### Viitteet
Ykkösliigan olosuhdeohjelma

Kaudella 2006 otettiin Ykkösliigassa (silloiselta nimeltään Ykkönen) käyttöön **olosuhdeohjelma** Veikkausliigan malliin. Sen tarkoitus on toimia eräänlaisena väliportaana ennen pääsarjan olosuhdevaatimuksia ja sitä kautta helpottaa nousijan taloudellisia rasituksia. Tarve tälle uudistukselle on ilmeinen, koska Ykkösestä korkeimmalle sarjatasolle nousseet joukkueet ovat säännöstään olleet vaikeuksissa Veikkausliigan olosuhdeohjelman vaatimusten täyttämisessä. Olosuhdeohjelman vaatimukset olivat ensimmäistä kertaa käytössä kaudella 2007.

## Seurojen kotikentiltä vaadittavat olosuhteet
* Kentän päällyste on ensisijaisesti nurmi tai Suomen Palloliiton vaatimusten mukainen jalkapallonurmi. Poikkeuksellisissa olosuhteissa ottelut voidaan pelata kilpailun järjestäjän ohjeiden mukaisesti kentillä tai halleissa, joiden päällyste poikkeaa edellä mainituista.

* Mikäli ottelun aikana on käytettävä keinovalaistusta, valaistustehon on oltava vähintään 500 luxia.

* Kentillä tulee olla katsomot, joissa on istumapaikat vähintään 500 hengelle. Katsomoiden kattaminen on suositus.

* Kentillä on oltava äänentoistolaitteet ja tulostaulu.

* Kentän läheisyydessä tulee olla asianmukaiset tilat ja varusteet radiointia, televisiointia sekä videolaitteiden käyttöä varten, lisäksi tulee olla yhteydet tulospalvelua varten. 

* Joukkueita ja erotuomaristoa varten on oltava erilliset pukuhuoneet ja suihkutilat, jotka ovat yksinomaan heidän käytettävissään 90 minuuttia ennen ottelua ja vähintään 45 minuuttia ottelun jälkeen.

* Joukkueiden pukuhuoneiden on oltava mitoiltaan vähintään 40 m². Erotuomariston pukuhuoneen on oltava mitoiltaan vähintään 20 m². Pukuhuoneiden on oltava lämmitettäviä ja lukittavia. 

* Pukuhuoneiden yhteydessä on oltava erilliset suihkutilat, joissa on lämminvesisuihku kutakin joukkueen neljää (4) pelaajaa kohden. Pukuhuoneiden yhteydessä tai välittömässä läheisyydessä on oltava wc-tilat joukkueille ja erotuomaristolle.

* Katsomoiden välittömässä läheisyydessä tulee olla yleisölle riittävät wc-tilat.

* Liikuntaesteisille on järjestettävä esteetön kulku pysäköintialueelta katsomoon. Pyörätuolia käyttäville on varattava omat katsomopaikat.

## Lähteet
* Palloliitto, kenttä- ja hallimääräykset
Jonne Valtonen

**Jonne Valtonen** (s. 1976) on suomalainen säveltäjä, joka on laatinut musiikkia esimerkiksi näytelmiin ja tietokonepeleihin.

Valtonen tuli tunnetuksi demoscene -harrastajien piirissä nimellä **Purple Motion**. Hän kuului Future Crew -nimiseen ryhmään. Tunnetuimpia töitä demoscenessä olivat Assembly 93 demopartyillä menestystä saaneen *[[Second Reality]]* demon musiikit (Peter Hajban kanssa). Muita tunnettuja demoscene-kappaleita ovat esimerkiksi "Satellite One" ja "Starshine". Nimimerkki Purple Motion juontuu rock-yhtye Deep Purplesta.

Future Crew'n hajottua 1990-luvun puolivälissä Valtonen jatkoi säveltämistä, työskenteli tietokonepelien parissa ja kirjoitti musiikkia useisiin näytelmiin. Vuonna 2004 hän julkaisi ensimmäisen ammattimaisesti tuotetun musiikki-CD:nsä nimeltä Musicdisk. Vuosina 2005 ja 2006 hän sovitti musiikkia Play! A Video Game Symphony -kiertueelle.

Valtonen on osallistunut Merregnonin konsertteihin ja ollut pääsovittajana *Symphonic Shadesille*, joka koostui Chris Hülsbeckin säveltämästä musiikista.

## Musiikkia peleihin
* Death Rally
*Albion Online
* Alien Incident
* Insaniquarium
* Rampage Puzzle Attack
* Project S-11	 
* Rally Trophy
* Wonderland-sarja
* 

## Lähteet

## Aiheesta muualla
* Jonne Valtosen musiikkituotantoyhtiö, Valtone Oy.
* Virallinen Purple Motion -sivusto
* Jonne Valtonen  MobyGamesissa
*
Armenialaiset numerot

**Armenialainen numerojärjestelmä** on kehitetty armenialaisten suuraakkosten pohjalta. Numerojärjestelmällä on samat periaatteet kuin kreikkalaisella numerojärjestelmällä ja  heprealaisella numerojärjestelmällä. Nykypäivän Armeniassa käytetään yleisesti arabialaisia numeroita &ndash; vanhaa järjestelmää käytetään samaan tapaan kuin roomalaisia numeroita suomessa, esimerkiksi Karekin II kirjoitetaan Գարեգին Բ. Armenialaisessa järjestelmässä ei ole nollaa.
Seme

**Seme** () on japanilainen budokäsite, joka liittyy hyökkäämiseen japanilaisissa kamppailulajeissa. Seme ei ole sisääntuloa, lyömistä tai huutamista jos sillä ei ole vaikutusta semen kohteeseen. Ylipäätään semen muotoa ei ole määrätty. Ainoastaan, että seme on aktiivisesti luotava harjoittelijan omasta tahtotilasta  (*[[Ki (budikäsite)|ki]]*) ja se on olemassa, jos se synnyttää vastustajassa reaktion tai puolustuksessa aukkopaikan suki. Tähän syntyneeseen suojattomaan hetkeen tai kohtaan hyökkäys sitten kohdistuu.

## Semen olemus
Semeen kuuluu oman keskustan pitäminen ja hallitseminen. Samalla vastustajan keskustaan hyökätään jolloin vastustajan henkinen, fyysinen tai tasapaino keskustan suhteen häiriytyy. Ryoichi Shimano:  
Siispä olisikin ymmärrettävä että seme muodostuu *ki*stä ja semen erilaiset eleet ovat tapa esittää *ki* vastustajalle. Budossa siis kahden ihmisen välille syntyy sisäisen voiman kamppailu (*[[Ki-Atari]]*) jonka voi aistia semen eri muotoina.
Semen tekemiseen liittyy käsite (*Tame*) joka tarkoittaa että semen avulla reaktion toisessa aikaansaanut, havannoin itse semella aikaansaamansa muutoksen, joka saattaa olla esimerkiksi lyöntipaikan avautuminen tai semen kohteen ki:n lasku ja toimii sen mukaan.

## miekan kärki ''kensen'' vaikutuksen välittäjänä
Budolajeissa joissa harjoitellaan aseilla seme usein välittyy aseen kautta. Esimerkiksi kendossa miekan kärki (*[[Kensen|kensen]]*) toimi tällaisena, vastustajaan kohdistuvan fyysisen ja psyykkisen paineen kohdistajana. Sama voidaan havaitaa myös länsimaisessa miekkailussa. Jos miekan, tai minkä tahansa aseen kärki, on niin sanotusti kuollut, tarkoittaa se ettei aseen pitelijällä ole sillä hetkellä päättäväistä ja hallittua mieltä eikä fyysisiä valmiuksia uhata hallussa olevalla aseellaan. Seme voi välittyä myös muualta kuin aseen kärjestä. Esimerkiksi valmiusasennossa jossa miekka on käyttäjänsä pään päällä kärjen osoittaessa ylöspäin (*[[Jodan no kamae]]*) seme välittyy miekan kohdetta osoittavasta kahvasta.

## Lähteet
* Oscar Ratti / Adele Westbrook: Secrets of the Samurai , A Survey of the Martial Arts of Feudal Japan (Castle Books, 1973)  (nid.)

### Viitteet
Ghillie

**Ghilliepuku** eli ns. **röllipuku** on yleensä tarkka-ampujan tai luontovalokuvaajan käyttämä puku, jossa on kiinni juuttinaruja ja suikaleita naamioimisen parantamiseksi. Ghilliepuvun pohjana on yleensä haalari, johon on ommeltu (naamio)verkko kiinni. Verkkoon on solmittu juuttisuikaleita ja naruja, minkä tuloksena on tuuhea maastoon sulautuva ”karvakasa”.

## Historia

## Aiheesta muualla

* LEKA – Tarkka-ampujan naamioituminen airsoftissa. Ohessa puvun ohje
* Airsoft Eden – Ohje puvun tekoon 
* Ghillie Suits – Yhdysvaltalainen yhtiö, joka valmistaa ja myy pukuja
* https://www.facebook.com/G1GhillieOne - Facebook yhteisö jossa kootusti tietoutta aiheesta
Uskontunnustus

**Uskontunnustus** on jonkin uskonto- tai kirkkokunnan opin lyhyesti ilmaiseva virallinen tunnustus. Monet kristilliset varhaisen kirkon uskontunnustukset ovat syntyneet ekumeenisissa kirkolliskokouksissa oikean uskon erottamiseksi harhaopeista. Myös monet yksittäiset teologit ovat kirjoittaneet erilaisia uskontunnustuksia.

## Kristillisiä uskontunnustuksia

* Apostolinen uskontunnustus – Nikean ensimmäinen kirkolliskokous (325)
* Athanasioksen uskontunnustus – piispa Athanasios (295–373) tai Gallia (400–500-luvun vaihde)
* Nikaian uskontunnustus – Konstantinopolin ensimmäinen kirkolliskokous (381)
* Khalkedonin uskontunnustus – Khalkedonin kirkolliskokous (451)
* Augsburgin tunnustus – luterilaisen kirkon tärkein tunnustuskirja (1530)
* *[[The Book of Common Prayer]]* (1549)
* 39 artiklaa (1563)

Apostolinen uskontunnustus ilmaisee kristillisen uskon seuraavasti: ”Minä uskon Jumalaan, Isään kaikkivaltiaaseen, taivaan ja maan Luojaan, ja Jeesukseen Kristukseen, Jumalan ainoaan Poikaan, meidän Herraamme, joka sikisi Pyhästä Hengestä, syntyi Neitsyt Mariasta, kärsi Pontius Pilatuksen aikana, ristiinnaulittiin, kuoli ja haudattiin, astui alas tuonelaan, nousi kolmantena päivänä kuolleista, astui ylös taivaisiin, istuu Jumalan, Isän, Kaikkivaltiaan, oikealla puolella ja on sieltä tuleva tuomitsemaan eläviä ja kuolleita. Ja Pyhään Henkeen, pyhän katolisen Kirkon, pyhäin yhteyden, syntien anteeksiantamisen, ruumiin ylösnousemisen ja iankaikkisen elämän.”

## Uskontunnustus juutalaisuudessa

Mitään kaikkia juutalaisia sitovaa dogmatiikkaa ei ole olemassa. Juutalaisen uskon sisältö kuitenkin välittyy muun muassa lähes muuttumattoman rukousperinteen kautta (*[[siddur]]*).

Juutalaisuuden uskontunnustuksena pidetään Šema Israel -rukousta: ”Kuule, Israel! Herra on meidän Jumalamme, Herra yksin.” ()

Rabbi Maimonides muotoili 1100-luvulla juutalaisen uskon 13 periaatetta. Nykyisin ortodoksijuutalaiset ovat yleisesti ottaen hyväksyneet nämä periaatteet sitoviksi, muut suuntaukset eivät. Periaatteet ovat nykyisin juutalaisessa rukouskirjassa. Joseph Albo taas kiteytti juutalaisen uskon seuraavasti: ”Israelilaisen uskonnon kolme perustaa ovat ne kolme totuutta, johon israelilaisten on uskottava: Usko yhteen ainoaan korkeimpaan Jumalaan. Usko siihen, että Toora on välittömästi meille Jumalan antama. Usko siihen, että Jumala on oikeudenmukainen tuomari, joka palkitsee ja rankaisee ihmisten teot ansion ja synnin mukaan.”

Lavinia ja Dan Cohn-Sherbok kirjoittavat, ettei juutalaisuus ole riippuvainen seuraajiensa oikeasta uskosta, koska juutalaisuudessa on kyse fyysisestä polveutumisesta ja vain vähäisessä määrin käännynnäisyydestä.

## Uskontunnustus islamissa

Islamissa šahada on lause, joka sisältää islamin perusopin: ”Ei ole muuta jumalaa kuin Jumala ja Muhammed on Hänen lähettiläänsä.”

## Katso myös
* Ekumeeniset uskontunnustukset
* Credo, messun osa
* Katekismus
* Uskonkappaleet (mormonismi)

## Lähteet
Suki

**Suki** on japania ja tarkoittaa aukkopaikkaa vastustajan suojauksessa.
Suki voi olla fyysinen taikka henkinen hetkellinen herpaantuminen ("nukahdus"). Japanilaisissa kamppailulajeissa vastustajan puolustuksessa avautuvaa sukia joko passiivisesti odotetaan tai mieluimmin se pyritään aktiivisesti muodostamaan vastustajassa voimakkaan semen avulla. 

## Lähteet
* Oscar Ratti / Adele Westbrook: Secrets of the Samurai , A Survey of the Martial Arts of Feudal Japan (Castle Books, 1973)  (nid.)

## Aiheesta muualla
*Jukka Helmisen Aikidoseura Seigikaissa 16.-17.9.2000 pitämän leirin luennon muistiinpanot
Kyōtanabe

**Kyōtanabe** () on Japanin kaupunki Honshūn saarella Kansain alueella Kioton prefektuurissa. Se sijaitsee sisämaassa prefektuurin eteläosassa Kioton etelä- ja Osakan kaakkoispuolella Kizujoen vasemmalla rannalla. Kyōtanabessa on 72&nbsp;026 asukasta (vuonna 2017) ja sen pinta-ala on 42,92 neliökilometriä.

## Maantiede
Kyōtanabe sijaitsee Kioton prefektuurin rajalla sivuten sekä Osakan että Naran prefektuureja.  

Kioton prefektuurin eteläosa kaupungistuu metropolien vaikutuksesta jatkuvasti. Alueella pyritään viljelyn ja urbanisoitumisen rinnakkaisuuteen. Kaupunkialueet ovat yhteen kasvaneita, eikä rajoja juuri huomaa. Kyōtanaben naapurikaupunkeja ovat Jōyō ja Yawata sekä Osakan prefektuurista Hirakata ja Naran prefektuurista Ikoma.

Kaupunki rajoittuu lännessä mataliin Ikomavuoriin. Itärajalla virtaa joki nimeltä Kizugawa.  

## Historia
Sijainti Kioton ja Naran välisellä liikennereitillä on vaikuttanut alueen kulttuuriin jo ennen 700-lukua, jolloin pääkaupunki siirtyi Narasta Kiotoon. Alue on myös tunnettu vahvasta teenviljelystä, ja paikkakunnalla on jalostettu eräs hienoimmista Japanin teelaaduista.

Nykyisin alue on kehittynyt Kioton ja Osakan metropolien nukkumalähiönä. Erityisenä mielenkiinnon kohteena on ollut hallittu kaupungistuminen. Kehitykselle antoi sykäyksen se, että Kiotossa vuodesta 1875 lähtien toiminut Dōshisha-yliopisto laajensi toimintaansa avaten Kyōtanabeen 1986 uuden kampuksen.

Kaupunki muodostettiin 1997 Tanaben kunnasta. Erotukseksi samannimisestä kaupungista Wakayaman prefektuurissa nimen etuliitteeksi tuli ”kyō-”, joka viittaa Kioton prefektuurin.

## Liikenne
Kyōtanabea palvelevat JR Nishi-Nihonin Katamachi-linja eli Gakkentoshi-linja ja Kintetsu-rautateiden Kioto-linja.

## Lähteet

## Aiheesta muualla

*Kaupungin internetsivut
Michio Kaku

**Michio Kaku** (s. 24. tammikuuta 1947 San José, Kalifornia, Yhdysvallat) on yhdysvaltalainen teoreettinen fyysikko, professori ja yksi säieteorian haaroihin kuuluvan säiekenttäteorian kehittäjistä.

Kaku on kirjoittanut useita oppikirjoja sekä julkaissut kymmeniä tieteellisiä artikkeleita muun muassa supersäieteoriasta, supergravitaatiosta, supersymmetriasta ja hadronifysiikasta. Hänet tunnetaan myös useiden kansantajuisten tiedekirjojen kirjoittajana. 

## Teokset
**Beyond Einstein* (with Jennifer Thompson) (1995)
* 
**Visions: How Science Will Revolutionize the 21st Century *(1998)
**Einstein's Cosmos* (2004)
**Parallel Worlds* (2004)
**Physics of the Impossible* (2008)
**Physics of the Future* (2011)
* *The Future of the Mind* (2014)
* *The Future of Humanity: Terraforming Mars, Interstellar Travel, Immortality, and Our Destiny Beyond Earth* (2018) 

## Lähteet

## Aiheesta muualla
* Dr. Michio Kaku's website. 
* BBC 'Hardtalk' interview. 
* Michio Kaku: Nuclear Threats and the New World Order. 
* Haastattelu vuodelta 2006 . 
* Michio Kaku Patents . 
* Feature profile on Michio Kaku: "Fish Out of Water", Elizabeth Finkel | ''Cosmos Magazine''. 
* Michio Kaku, Foremost Futurist, Business and Keynote Speaker. 
* BotService online chat with Michio Kaku.
Tapio Varis

**Pekka Tapio Varis** (s. 1946) on suomalainen yhteiskuntatieteiden tohtori ja Tampereen yliopiston kasvatustieteiden tiedekunnan kasvatustieteiden laitoksella olevan ammattikasvatuksen oppituolin professori 1. marraskuuta 2006 lukien. Hänen erityisalaansa ovat kansainvälistyvät oppimisympäristöt. 

Varis toimi Tampereen rauhan- ja konfliktintutkimuskeskuksen johtajana vuosina 1979–1984 ja Costa Ricassa sijaitsevan YK:n rauhanyliopiston rehtorina vuosina 1986–1989. Hän johti vuosina 1990–1995 Taideteollisen korkeakoulun koulutuskeskusta ja aloitti vuonna 1997 Tampereen yliopiston mediakulttuurin ja viestintäkasvatuksen määräaikaisena professorina.

Varis toimi Ihmisoikeusliiton ensimmäisenä puheenjohtajana vuosina 1979-1988.

## Lähteet
* uta.fi, Tampereen yliopisto tiedottaa 30.10.2006, Tapio Varis kansainvälistyvien oppimisympäristöjen professoriksi
### Viitteet
Artim Šakiri

**Artim Šakiri** (s. 23. syyskuuta 1973 Struga, Makedonia, Jugoslavia) on makedonialainen jalkapalloilija, joka pelaa keskikenttäpelaajana. 

Šakiri on pelannut Pohjois-Makedonian maajoukkueessa yli 70 ottelua ja toiminut joukkueen kapteenina. Maajoukkuepaidassa hänet muistetaan vuonna 2002 tekemästään maalista Englantia vastaan, jolloin hän teki maalin suoraan kulmapotkusta David Seamanin taakse. Englannin sarjoissa mies on pelannut urallaan 33 ottelua West Bromwich Albionin riveissä, joista 3 Valioliigassa. WBA:han hän siirtyi TsSKA Sofiasta, jossa hän voitti Bulgarian mestaruuden. Mestaruuden hän on voittanut myös Ruotsissa Halmstadin paidassa.

Syksyllä 2006 Šakiri pelasi suomalaisen FC Inter Turun riveissä. Hän teki kolme maalia pelaamassaan viidessä ottelussa. Šakirin sopimusta ei kuitenkaan uusittu FC Interiin. Helmikuussa 2007 hän siirtyi Sveitsin kakkosliigassa pelaavaan liechtensteinilaiseen FC Vaduziin.

## Lähteet
*Turun Sanomien juttu Sakirista 
*Fussballdatenin profiili 
*http://en.uefa.com/news/newsId=216500,printer.htmx
Manuel Sanchís

**Manuel Sanchís** voi tarkoittaa seuraavia henkilöitä:

* Manuel Sanchís Martínez (s. 1938), espanjalainen jalkapalloilija
* Manuel Sanchís Hontiyuelo (s. 1965), espanjalainen jalkapalloilija.
Olvi (olut)

**Olvi** on suomalainen olutmerkki, jota valmistaa iisalmelainen panimo Olvi. Olvi-tuotemerkkiä on käytetty vuodesta 1952, jolloin Oiva Oy osti toimintansa lopettaneelta helsinkiläiseltä Olvi Oy:ltä oikeuden tuotemerkin käyttöön.

Olvi on lagerolut, ja sen valmistuksessa käytetään humalaa lukuun ottamatta suomalaisia raaka-aineita. Olvin käyttämä humala tuodaan Baijerista. Olvia valmistetaan myös pale ale -oluina.

Olvi oli vuonna 2015 Suomen toiseksi arvostetuin olutbrändi ''Markkinointi & Mainonta'' -lehden ja Taloustutkimuksen vuosittaisessa Brändien arvostus -kyselyssä. Arvostetuin oli saman yrityksen Sandels, ja kolmanneksi tuli Laitilan Kukko.

## Tuotteet

*Olvi Ykkönen (2,7 %)
*Olvi III (4,5 %)
*Olvi Export (5,2 %)
*Olvi Tuplapukki (8,5 %) ja (8,0 %)
*Olvi Halko (4,5 %)
*Olvi Kotikalja (2,2 %)
*Olvi Jouluolut (4,7 %)
*Olvi IPA (India pale ale, 4,7 %)
*Olvi IPA (India pale ale, 5,0 %)
*Olvi APA (American pale ale, 4,7 %)
*Olvi Black IPA (4,7 %)
*Olvi XMAS IPA (4,7 %)
*Olvi American Cream Ale (4,7 %)
*Olvi American Brown Ale (4,7 %)
*Olvi Summer Ale (5,0 %)

### Markkinoilta poistuneita tuotteita
*Olvi 6.12. (4,7 %) 
*Olvi Reino (4,5 %) 
*Olvi Tuntematon Sotilas (4,5 %)
*Olvi Suomalainen Saunaolut (4,7 %)
*Olvi Suomi 90 vuotta Juhlaolut (4,5 %, oli myynnissä loppuvuodesta 2007 juhlistaen Suomen 90-vuotista itsenäisyyttä)
*Olvi Vaakuna (4,7 %)
*Olvi Hiili (tumma lager, 4,5 %)

## Aiheesta muualla
* Olvi-olut Olvi-panimon sivustolla 

## Lähteet
Conny Karlsson

**Conny Karlsson** (s. 30. joulukuuta 1975 Dragsfjärd) on suomalainen kuulantyöntäjä. Hän edusti huippuvuosinaan Pargas IF:tä ja nykyisin IF Raseborgia. Hänen valmentajanaan ovat toimineet Tage Karlsson ja Robert Malmberg.

Karlssonin henkilökohtainen ennätys on 20,78, jonka hän työnsi MM-kisoissa 4. elokuuta 2001 Edmontonissa. Hän oli kilpailussa seitsemäs, mikä on myös hänen paras saavutuksensa MM-tasolla. Alle 23-vuotiaiden EM-kilpailuissa Karlsson voitti kultaa vuonna 1997.

## Ura
Karlsson joutui keskeyttämään uransa keväällä 2007. Hän on jo pitkään sairastanut haavaista paksusuolen tulehdusta, johon liittyy kohonnut syöpäriski. Tutkimuksissa maaliskuussa 2007 Karlssonilta löydettiin paksusuolen syövän esiaste. Häneltä jouduttiin tämän takia poistamaan koko paksusuoli. Karlsson ilmoitti 20. huhtikuuta 2007, ettei aio jatkaa enää kilpauraansa. Hän teki paluun 7. heinäkuuta 2009 ja työnsi Karjaalla tuloksen 17,32&nbsp;m, joka oli sillä hetkellä vuoden seitsemänneksi paras suomalaistulos. Kauden 2011 päätteeksi Karlsson rikkoi vielä 18 metrin rajan Sastamalassa. Tulos 18,14 oli kauden neljänneksi paras tulos Suomessa.

Syksyllä 2009 Karlsson nimettiin Suomen Urheiluliiton kuulantyönnön osapäiväiseksi lajivalmentajaksi. Lokakuussa 2012 kuulantyönnön lajivalmentajaksi Karlssonin tilalle tuli Janne Alin.. Karlsson toimii muun muassa Tomas Söderlundin henkilökohtaisena valmentajana.

## Saavutukset
Karlssonilla on seitsemän ulkoratojen SM-mitalia, joista kolme on kultaista. Vuonna 2006 hän sijoittui toiseksi, mutta sai jälkikäteen kultamitalin, kun Ville Tiisanoja kärysi dopingaineiden käytöstä. Vuonna 1996 hän sijoittui alun perin neljänneksi mutta Markus Koistisen käryn jälkeen nousi pronssille.

### SM-mitalit aikuisten sarjassa
* Kultaa
: 2001 (20,49)
: 2002 (20,34)
: 2006 (19,45)
* Hopeaa
: 2004 (19,36)
*Pronssia
: 1996 (18,29)
: 2003 (19,54)
: 2005 (20,13)
: 2011 (17,89)

### Halli-SM-mitalit aikuisten sarjassa
* Kultaa
: 2005 (19,47)
: 2010 (17,65)
* Hopeaa
: 2001 (19,93)
: 2007 (19,75) 
* Pronssia
: 1999 (18,79)

### Arvokisaedustukset aikuisten sarjassa
* MM-kisat
: 2001 (7:s, 20,78)
: 2003 (24:s, 19,17)
* EM-kisat
: 2002, (13:s, 19,66)
: 2006, (18:s, 19,18)
*EM-kisat (halli)
: 2002 (13:s, 19,49)
: 2005 (15:s, 19,32)
: 2007 (6:s, 20,09)

## Siviilielämä
Conny Karlsson asuu Tammisaaressa puolisonsa ja lastensa kanssa. Urheilu-uransa jälkeen hän on työskennellyt webkehittäjänä.

## Lähteet

## Aiheesta muualla
* 
* www.connykarlsson.com
Kiprian Storoževilainen

Pyhittäjä **Kiprian Storoževilainen** oli pyhittäjä Adrian Ondrusovalaisen oppilas. Ennen kääntymystään pyhittäjä Kiprian oli rosvopäällikkö, joka erilaisten vaiheiden jälkeen jäi vangiksi, koki ihmeellisen vapautumisen ja meni Ondrusovan luostariin vihkiytyen siellä munkiksi.

Pyhittäjä Kiprian Storoževilainen kuoli noin vuonna 1598 ja hänet lasketaan Suomessa kuuluvaksi Karjalan valistajiin.

Ortodoksinen kirkko kunnioittaa hänen muistoaan vuosittain marraskuun 2. päivänä sekä Karjalan valistajien yhteisenä muistopäivänä lokakuun viimeisen päivän ja marraskuun 6. päivän välisenä lauantaina.

## Aiheesta muualla

*Ortodoksi.net / Pyhittäjä Kiprian Storoževilainen
Pariisin salonki

**Pariisin salonki** () on Académie des Beaux-Arts -taideakatemian virallinen taidenäyttely.

Kuninkaan vahvistama ranskalainen taiteensuosimislaitos *Académie royale de peinture et de sculpture* (Kuninkaallinen maalaustaiteen ja kuvanveiston akatemia), joka on Ranskan kaunotaiteiden akatemian yksi osasto, piti vuonna 1673 ensimmäisen puolijulkisen näyttelyn Salon Carréssa. Vuodesta 1725 Salonki järjestettiin Louvren palatsissa, ja silloin se tuli tunnetuksi nimellä *Salon de Paris*.

Salongin alkuperäinen tarkoitus oli esitellä École des Beaux-Arts -taidekoulusta valmistuneiden taiteilijoiden töitä. Koulun oli perustanut Ranskan pääministeri kardinaali Mazarin vuonna 1648. Salongilla oli merkittävä vaikutus Ranskan kulttuurielämään. Näyttely Salongissa oli ainakin seuraavan 200 vuoden ajan tärkeä jokaiselle taiteilijalle, joka halusi menestyä Ranskassa. Salongissa pidetty näyttely tarkoitti kuninkaallista hyväksymistä.

Vuonna 1737 näyttelyt muuttuivat julkisiksi, ja alkuun niitä pidettiin vuosittain, myöhemmin joka toinen vuosi parittomina vuosina. Ne alkoivat kuningas Ludvig IX:n kunniaksi vietettynä juhlapäivänä 25. elokuuta ja kestivät muutamia viikkoja. Kun näyttelytoiminta säännöllistyi ja muuttui julkiseksi, Salongin asemaa ei enää asetettu kyseenalaiseksi.

Salongissa oli esillä maalauksia koko seinän mitalta ja joka sentin täydeltä. Maalausten keskinäisen kilpailun takia taiteilijat saivat aiheita uusille maalauksille, kuten Pietro Antonio Martinin teokselleen *Salonki vuonna 1785*. Salongin painetut näyttelyluettelot ovat taidehistorioitsijoille tärkeitä lähteitä. Lehdissä julkaistut näyttelyistä kirjoitetut arviot olivat nykyaikaisen taidekritiikin alku.

1800-luvulla ajatus julkisesta Salongista laajeni vuosittaiseksi valtion rahoittamaksi uusien maalausten ja veistosten jurytetyksi näyttelyksi, joka pidettiin suurissa kauppahalleissa. Avajaisillan juhla oli merkittävä seurapiiritapahtuma ja juhla, josta lehdet saivat aihetta pilapiirroksiin.

Impressionistimaalarit eivät kuitenkaan saaneet töitään riittävästi esille, ja syntyneen hälyn vuoksi Napoleon III perusti näyttelyn *[[Salon des Refusés]]* (”Hylättyjen salonki”), jossa olivat esillä Salongin sinä vuonna hylkäämät teokset. Näyttely avattiin 17. toukokuuta 1863, jolloin avantgardismin katsotaan syntyneen. Impressionistit pitivät useina vuosina omia näyttelyjään. Vuonna 1881 Salonki menetti valtion rahoituksen, jolloin eräs taiteilijaryhmä perusti *Société des artistes françaisin* (”Ranskan taiteilijaseura”), joka otti näyttelyn pitämisen vastuulleen.

Vastauksena monien taiteilijoiden silloisiin ajatuksiin järjestön byrokraattisuudesta ja vanhoillisuudesta, ryhmä maalareita ja kuvanveistäjiä, johtajinaan Pierre-Auguste Renoir ja Auguste Rodin, perusti vuonna 1903 *Salon d’Automnen* eli Syyssalongin.

## Katso myös
* Akateeminen taide

## Lähteet
* Kuopion taidemuseo

## Aiheesta muualla
Siegfried Buback

**Siegfried Buback** (3. tammikuuta 1920 Wilsdruff, Saksa – 7. huhtikuuta 1977 Karlsruhe, Länsi-Saksa) oli länsisaksalainen tuomari ja yleinen syyttäjä, jonka Baader-Meinhof ryhmä surmasi 7. huhtikuuta vuonna 1977 Karlsruhessa. Hän toimi valtionsyyttäjänä (*Generalbundesanwalt*) vuosina 1974–1977.

Bubackin ajaessa töihin kaksi miestä ajoi moottoripyörällä auton viereen ja ampui. Buback ja autonkuljettaja Georg Göbel sekä oikeuden virkamies Georg Wurster kuolivat kadulle Karlsruhessa. Murhaajat katosivat nopeasti paikalta. Kaupungin laidalta löydettiin myöhemmin Suzuki-merkkinen moottoripyörä. 

Murhan tekijäksi ilmoittautui RAF:n ryhmä Kommando Ulrike Meinhof. Laukausten ampujasta ei ole tietoa, mutta kolme RAF:n jäsentä, Knut Folkerts, Christian Klar ja Brigitte Mohnhaupt, tuomittiin murhaan osallisina elinkautisiin rangaistuksiin. Bubackin murhan taustaryhmässä toiminut Verena Becker pidätettiin 27. elokuuta 2009, kun kirjeistä löytyneiden dna-näytteiden todettiin yhdistävän hänet murhan valmisteluun. Becker sai vuonna 1977 elinkautisen tuomion poliisien murhayrityksestä, mutta hänet armahdettiin 1989.

Heti Bubackin murhan jälkeen Länsi-Saksan poliisi julisti yleisen hälytyksen koko Liittotasavallassa. Molemmat oikeistopuolueet CDU ja CSU syyttivät epäsuorasti sosialidemokraattista hallitusta murhasta. Ruotsin poliisi antoi 9. huhtikuuta yleishälytyksen, koska kolmen Baader-Meinhofin ryhmän jäsenen oletettiin paenneen Ruotsiin.

Tuolloin jo vangitun RAF:n entisen asianajajan, sittemmin aktiivisen jäsenen Siegfried Haagin oletetaan toimineen taustalla. Haas vapautettiin 1987.

## Lähteet
Västra Nyland

**Västra Nyland** on läntisellä Uudellamaalla kahdesti viikossa ilmestyvä ruotsinkielinen sanomalehti. Lehden päätoimittaja on Marina Holmberg ja sen toimitus sijaitsee Tammisaaressa Raaseporissa. Lehden levikki on noin 10&nbsp;000 kappaletta ja sen levikkialue käsittää Raaseporin lisäksi Inkoon, Siuntion ja Kirkkonummen kunnat sekä Hangon ja Lohjan kaupungit.

## Katso myös
* Luettelo suomalaisista sanomalehdistä

## Lähteet

## Aiheesta muualla
* Västra Nylandin kotisivu
Mauno Hyvönen

**Mauno Ilmari Hyvönen** (8. elokuuta 1925 Jyväskylä – 2. elokuuta 2021 Lohja) oli suomalainen näyttelijä ja ohjaaja.

Hyvönen aloitti uransa 1940-luvulla sivurooleissa ja toimi monissa suomalaisissa elokuvissa kertojana, muun muassa Spede Pasasen elokuvissa *[[Pähkähullu Suomi]]*, *[[Noin 7 veljestä]]*, *[[Näköradiomiehen ihmeelliset siekailut]]*, *[[Speedy Gonzales – noin 7 veljeksen poika]]*, *[[Häpy Endkö? Eli kuinka Uuno Turhapuro sai niin kauniin ja rikkaan vaimon]]* ja *[[Pölhölä]]*.

Hyvönen toimi selostajana lyhytelokuvissa ja toimi pitkään Televisioteatterissa.

Hyvönen oli Mestarin äänenä Albert Barillén ohjaamassa animaatiosarjassa *[[Olipa kerran Amerikka]]*.

Hyvönen näytteli muun muassa elokuvissa *[[Tanssi yli hautojen (vuoden 1950 elokuva)|Tanssi yli hautojen]]*, *[[Lentävä kalakukko]]*, *[[Pekka Puupää (elokuva)|Pekka Puupää]]*, *[[Hilja – maitotyttö]]*, *[[Kolmiapila]]*, *[[Villi Pohjola (elokuva)|Villi Pohjola]]*, *[[Pikku Ilona ja hänen karitsansa]]*, *[[Punainen viiva (elokuva)|Punainen viiva]]*, *[[Sampo (elokuva)|Sampo]]*, ja *[[Noin 7 veljestä]]*. Hyvönen ohjasi myös lyhyitä elokuvia ja näytelmäelokuvia, muun muassa *[[Obmolov]]* vuodelta 1963. Hyvönen tunnettiin myös radiohupailusta *[[Kankkulan kaivolla]]*, jossa Hyvönen esitti *ornitologi Sylfred Huilaa*.

Hyvönen kuoli 95-vuotiaana 2. elokuuta 2021, kuusi päivää ennen kuin olisi täyttänyt 96.

## Lähteet
Österbottningen

**Österbottningen** oli Kokkolassa vuodesta 1898 lähtien ilmestynyt ruotsinkielinen sanomalehti. Vuonna 2008 se yhdistettiin pietarsaarelaisen *[[Jakobstads Tidning]]in* kanssa uudeksi *[[Österbottens Tidning]]* -lehdeksi.

Ruotsinmielinen *Österbottningen* perustettiin samansuuntaisen *[[Norra Posten]]in* seuraajaksi ja maltillisen *[[Svenska Österbotten]]in* kilpailijaksi. Luonteeltaan se oli Kokkolan ja sen lähikuntien Kruunupyyn, Öjan, Alavetelin ja Teerijärven paikallislehti. Itsenäisyyden ajan alussa *Österbottningen* oli linjaltaan oikeistolainen, mutta muuttui vuoden 1927 omistajanvaihdoksen myötä vapaamieliseksi. Lehti vastusti lapuanliikettä ja kannatti jatkosodan aikana rauhanpolitiikkaa, minkä seurauksena oikeistopiirit perustivat vuonna 1943 sen kilpailijaksi lyhytikäisen *[[Nord-Österbotten]]*-lehden.

Yleisilmeeltään *Österbottningen* oli vanhahtava 1930-luvun lopulle saakka, jolloin siitä ryhdyttiin kehittämään parempaa uutislehteä. Uudistukset jatkuivat 1960–1980-luvuilla, minkä ansiosta lehti onnistui säilyttämään asemansa ahtaalla ja suomenkielistyvällä markkina-alueella. Konstsamfundet osti lehtiyhtiön osake-enemmistön vuonna 1990 ja lisäksi 35 % osakkeista siirtyi vuonna 1999 HSS Medialle. *Österbottningen* ja HSS Median *Jakobstads Tidning* yhdistettiin vuonna 2008 Kokkolassa ja Pietarsaaressa toimitettavaksi *Österbottens Tidningiksi*.

*Österbottningen* ilmestyi aluksi kahdesti, vuodesta 1929 lähtien kolmesti, vuodesta 1947 kuudesti ja vuodesta 2004 seitsemän kertaa viikossa. Sen levikki oli 4&nbsp;800 kappaletta vuonna 2005. 

## Päätoimittajat
*August Jakobsson (1898–1900)
*Emil Sandström (1901–1906)
*Erik Viklund (vastaava toimittaja 1906–1913)
*Emil Kock (1912–1927)
*M. E. Kulenius (1927–1931)
*Sigurd Gadolin (1931–1937)
*M. E. Kulenius ( 1937 -1940)
*L. E. Carpelan (1940–1943)
*Sölve Kulenius (1943–1947)
*Erik Lodenius (1947)
*Ole Torvalds (1947–1948)
*Joel Granvik (1948–1957)
*Bengt Appelgren (1957–1960)
*Birger Thölix (1961–1964)
*Erik Stenvall (1964–1965)
*Erik Pakarinen (1965–1966)
*Ernest Granskog (1966–1973)
*Nils Grahn (1974–1983) 
*Birger Enges (1983–).

## Lähteet

## Aiheesta muualla
* ''Österbottningen'' digitoituna kansalliskirjastossa
Maksniemi

**Maksniemi** on kylä ja taajama Simon kunnassa lähellä Kemin kaupungin rajaa. Maksniemi sijaitsee Perämeren rannalla noin 15 kilometriä länteen Simon kunnan keskustaajamasta ja noin 12 kilometriä kaakkoon Kemin keskustasta. Maksniemessä sijaitsevat myös Perämereen työntyvät Ykskuusen ja Karsikon niemet.

Maksniemen taajaman väkiluku oli vuoden 2021 lopussa 562 ja pinta-ala 2,31 neliökilometriä. Vuonna 2005 taajaman väkiluku oli 744 ja pinta-ala 1,3 km², josta vesialuetta 0,1 km².

Kylä sijaitsee valtatien 4 sekä Oulun–Tornion rautatien varrella. Nelostien varrella sijaitseva alue on kaavoitettu yritysalueeksi. Maksniemen "keskus" sen sijaan sijaitsee Postinlahden rannalla valtatien 4 meren puoleisella alueella. Karsikon niemellä sijaitsee harvempaa asutusta, sen sijaan niemellä sijaitsee paljon loma-asutusta. Maksniemen ja Kemin Sauvosaaren yhdistää jalankulun ja pyöräilyn väylä.

Kylästä on linja-autoyhteyksiä sekä Simoon että Kemiin. Kylän kohdalta alkaa lokakuussa 2010 avattu Kemin moottoritie. Entinen Maksniemen seisake on lakkautettu 1980-luvulla. Kylässä on kotieläinpuisto Arcadia.

Kylällä on Maksniemen koulu, jossa annetaan opetusta vuosiluokille 1–6. Koulun yhteydessä toimii myös esikoulu. Koulujen vieressä toimii kylän päiväkoti.

Karsikonniemi oli yksi sijoituspaikkavaihtoehto energiayhtiö Fennovoiman suunnittelemalle ydinvoimalalle.

Maksniemi oli vuonna 2009 maailman pohjoisin sijaintipaikka, jossa todettiin puutiaisaivotulehdusta.

## Historiaa
Maksniemi on Simon vanhimpia asutusalueita. Vanhaa rakennuskantaa purettiin kuitenkin paljon 1960- ja 1970-luvuilla.

Maksniemi toimi 1920–1930-luvuilla salakuljetetun pirtun kauttakulkupaikkana. Vuosina 1927–1932 Maksniemessä takavarikoitiin kaikkiaan 18&nbsp;530 litraa laitonta alkoholia.

## Tulevaisuus
Maksniemen Karsikkoon, Fennovoiman ydinvoimalalle varatulle alueelle, valmistellaan uutta Karsikon aluetta, jossa tulisi olemaan 50 omakotitalotonttia ja 60 hehtaarin kokoinen teollisuusalue. Aiemmin alueelle suunniteltiin suurteollisuusaluetta.

## Lähteet
Mämmilä (Pello)

**Mämmilä** on kylä Pellon kunnassa, Tornionjokilaaksossa. Kylä sijaitsee vain muutamia kilometrejä kuntakeskuksen eteläpuolella Torniontien (Vt 21) varressa.
Vega-ohjelma

**Vega-ohjelma** oli neuvostoliittolainen Venukseen lähetettyjen luotaimien sarja. Vega 1 ja Vega 2 olivat miehittämättömiä luotaimia, jotka kummatkin laukaistiin joulukuussa 1984. Niillä oli kaksiosainen tehtävä johon kuului sekä Venuksen tutkiminen että Halleyn komeetan ohilento.

Halleyn komeetan ohilento oli lentoon viime hetkellä tehty muutos, joka seurasi US Halley-lennon perumisesta vuonna 1981. Myös myöhempi Venera-lento peruttiin, ja Venuksen tutkimisen osuutta Vega 1:n lennolla vähennettiin. Luotain perustui aikaisempiin Venera 9 ja Venera 10 -tehtäviin. Luotaimet laukaistiin 15. joulukuuta ja 12. joulukuuta 1984.

## Aiheesta muualla
Dario Dainelli

**Dario Dainelli** (s. 9. kesäkuuta 1979, Pontedera, Italia) on italialainen jalkapalloilija. 191 senttimetriä pitkän Dainellin pelipaikka on keskuspuolustaja.

Aiemmin hän on edustanut pääsarjatasolla Bresciaa, Hellas Veronaa, Lecceä ja Empolia sekä alemmilla sarjatasoilla Fidelis Andriaa ja Cavesea.

Dainelli on pelannut Italian maajoukkueessa yhden ottelun, kesäkuussa 2005 hän oli kentällä Ecuadoria vastaan pelatussa ystävyysottelussa.

## Aiheesta muualla
* Dainellin tiedot  footballdatabase.com-tietokannassa
Autismiliitto

**Autismiliitto ry**  (vanhalta nimeltä Autismi- ja Aspergerliitto ry)  on vuonna 1997 perustettu autismikirjon henkilöiden ja heidän perheidensä etujärjestö, joka on myös autismikirjon yhdistysten kattojärjestö. Liittoon kuuluu 25 jäsenyhdistystä (2014), ja näissä on yhteensä noin 3&nbsp;500 henkilöjäsentä (2014).  

Autismiliitto on SOSTEn jäsenjärjestö.

Autismiliiton keskeisiä toimintatapoja ovat:
* autismikirjolaisten kuntoutus-, koulutus- ja työllistymismahdollisuuksiin vaikuttaminen
* lainsäädännöllinen ja sosiaalipoliittinen edunvalvonta
* autismikirjosta tiedottaminen
* alan koulutuksen järjestäminen
* autismikirjoon liittyvän työn koordinointi
* jäsenyhdistysten toiminnan tukeminen

Autismi- ja Aspergerliittoon perustettiin vuonna 2007 Empowerment-projekti, jonka tarkoituksena oli toimia siltana Autismi- ja Aspergerliiton, paikallisyhdistysten, vertaisryhmien ja muiden autismikirjolaisten välillä. Empowerment-projekti julkaisi muuan muassa vuonna 2009 perustettua *Puoltaja*-verkkolehteä ja vastasi kerran vuodessa järjestettävistä valtakunnallisista Empowerment-päivistä. Empowerment-projekti lakkautettiin vuonna 2010, jolloin *Puoltajan* toimittaminen ja Empowerment-päivien järjestäminen muuttuivat vapaaseen kansalaistoimintaan perustuviksi hankkeiksi. Empowerment-päivien järjestämisvastuu siirtyi vuonna 2015 Suomen Asperger-yhdistykselle (ASY).

## Katso myös

* Autismi
* Aspergerin oireyhtymä
* ADHD-liitto

## Lähteet

## Aiheesta muualla
*Autismi- ja Aspergerliiton kotisivut
*Empowerment-toimikunta
*Puoltaja-verkkolehti
Lumipalloilmiö

**Lumipalloilmiö** eli **lumivyöryilmiö** tarkoittaa tilannetta, jossa tapahtuma tai ilmiö kasvaa koko ajan voimakkaammaksi, suuremmaksi tai merkittävämmäksi. Sana voi sisältää myös merkityksen, että tällöin tapahtuman kehitystä on vaikea pysäyttää tai kääntää päinvastaiseksi. Ilmiön nimi tulee lumipallosta, joka kerää pinnalleen lisälunta ja täten kasvaa, kun sitä vieritetään suojakelillä maan pinnalla, tai toisaalta lumivyörystä, joka edetessään saa koko ajan lisää vauhtia ja kerää yhä enemmän lunta ja jäätä mukaansa.
Maksniemen seisake

**Maksniemen seisake** () on rautatieliikennepaikka Maksniemen kylässä, Simon kunnassa Lapissa. Se sijaitsee rataosalla  Maksniemen kylän pohjoispuolella, suunnilleen Simon ja Kemin rautatieasemien puolivälissä.

Nykyisin liikennepaikka toimii junakohtauspaikkana.

## Historia
Maksniemi avattiin liikenteelle 16. lokakuuta 1903 rataosan valmistuessa. Paikalle rakennettiin rautatiehallituksen arkkitehti Bruno Granholmin suunnittelema Platformskjul III -tyyppinen liikennepaikkarakennus, jota laajennettiin vuonna 1942. Liikennepaikan ympäristöön kehittyi asutusta.

3. kesäkuuta 1973 Maksniemi muutettiin miehittämättömäksi seisakkeeksi. Henkilöliikenteen pysähdykset lopetettiin 27. toukokuuta 1979, ja Maksniemen seisake lakkautettiin 1. kesäkuuta 1980. 1980-luvulla rakennuksessa oli yksi poikkipääty eteläisessä päädyssä ja keskiosassa odotushuone. Pohjoispääty oli oveton ja ikkunaton. Rakennus on sittemmin purettu, ja siitä on nähtävissä vain kivijalka.

Noin kuusi kilometriä Maksniemen seisakkeelta Kemin suuntaan sijainneelta Pyyn seisakkeelta lähti Veitsiluodon rata.

Vuonna 2022 Maksniemeen rakennettiin junakohtauspaikka, ja liikennepaikka avattiin uudelleen 11. joulukuuta 2022.

## Lähteet

## Aiheesta muualla
*Vaunut.org: Kuva Maksniemen liikennepaikkarakennuksesta
Sergio Bernardo Almirón

**Sergio Bernardo Almirón** (s. 7. marraskuuta 1980 Santa Fe, Argentiina) on argentiinalainen jalkapalloilija, joka edustaa Italian pääsarjassa pelaavaa Calcio Cataniaa. 

180 senttimetriä pitkän Almirónin pelipaikka on keskikentän keskellä hyökkäävässä roolissa, niin sanottuna piilokärkenä.

Almiron aloitti uransa kotimaassaan Newell's Old Boysissa 1998. Hän siirtyi Eurooppaan ja Udinese Calcion joukkueeseen vuonna 2001. Peliaikaa ei kuitenkaan tullut ja kaudella 2003–2004 hän pelasi lainalla Hellas Veronassa. Kausilla 2004–2007 hän edusti Empolia vakiinnuttaen paikkansa joukkueessa. Vuonna 2007 hän siirtyi Serie A:han palanneeseen Juventukseen 9 miljoonalla punnalla. Paikkaa avauksessa ei hellinnyt ja tammikuussa 2008 hän siirtyi lainalle Ranskan pääsarjassa pelanneeseen AS Monacoon.

Kauden 2008–2009 Almiron pelasi lainalla Fiorentinassa ja seuraavan kauden niin ikään lainalla Barissa, jonne siirtyi pysyvästi kaudeksi 2010–2011. Elokuussa 2011 hän vaihtoi kuitenkin taas seuraa, tällä kertaa Calcio Cataniaan.

## Lähteet
* Sergio Almirón Transfermarkt-sivustolla 

## Aiheesta muualla
* Almirónin tiedot footballdatabase.com-tietokannassa
Sergio Almirón

**Sergio Almirón** voi tarkoittaa seuraavia henkilöitä:

* Sergio Bernardo Almirón (s. 1980), argentiinalainen jalkapalloilija
* Sergio Omar Almirón (s. 1958), argentiinalainen jalkapalloilija.